07/03/2017 | Administración LocalMunicipal
Carballo
Convocatoria e bases do XIII premio a artigos xornalísticos normalizadores Concello de Carballo 2017

A Xunta de Goberno Local do Concello de Carballo, na sesión ordinaria que tivo lugar o 27 de febreiro de 2017, aprobou a convocatoria do XIII Premio a artigos xornalísticos normalizadores Concello de Carballo 2017, que se rexe polas seguintes bases: XIII PREMIO A ARTIGOS XORNALÍSTICOS NORMALIZADORES CONCELLO DE CARBALLO 2017 1. OBXECTIVOS. O Concello de Carballo, desde o seu Servizo de Normalización Lingüística e en colaboración con varios medios de comunicación escrita, convoca o XIII Premio a artigos xornalísticos normalizadores Concello de Carballo 2017 cos seguintes obxectivos: – Incentivar a reflexión sobre a situación social da lingua. – Crear espazos nos medios de comunicación escrita para fomentar o uso e o prestixio do idioma galego. – Promover a lingua galega na prensa escrita.2. PARTICIPANTES. Poderán participar neste concurso de xeito individual todas aquelas persoas interesadas, sen límites de idade ou nacionalidade.3. CARACTERÍSTICAS DOS ARTIGOS. Os artigos serán de opinión e inéditos, deberán estar escritos en galego e deberán contar cos trazos máis significativos do estilo xornalístico: estilo breve e directo, linguaxe xornalística, capacidade de incidencia no público, etc. Neles deberase tratar algún tema concreto relacionado coa situación sociolingüística do noso país, co fomento da lingua galega, co seu estatus, co argumentario a prol do uso do galego e da normalización lingüística, coa lexislación e os dereitos lingüísticos, con experiencias sociolingüísticas concretas, con propostas para o impulso do uso e prestixio social do galego, con experiencias útiles ou favorables para a dinamización da lingua, coa política lingüística, etc. Os artigos presentados deberán ter entre 1.800 e 3.300 caracteres con espazos incluídos.4. FORMA DE PRESENTACIÓN. Os artigos presentaranse nun sobre grande pechado, deberán estar asinados cun pseudónimo e neles non poderá figurar o nome nin ningunha outra referencia á autora ou autor. Dentro do sobre grande incluiranse catro copias do artigo e tamén un sobre pequeno pechado que levará escrito por fóra o título do artigo e o pseudónimo da súa autora ou autor. No interior dese sobre pequeno, para non poder ser visto, figurará o nome e apelidos do/a autor/a, o enderezo completo, o número de teléfono, o enderezo electrónico, un breve currículo ou presentación de tres ou catro liñas, o título do artigo e o pseudónimo utilizado. A presentación farase ou ben presencialmente no Rexistro do Pazo da Cultura do Concello de Carballo, ou por correo certificado ou en calquera das formas establecidas no artigo 16.4 da Lei 39/2015 de procedemento administrativo común. No remite debe sinalarse o pseudónimo empregado e na parte dianteira do sobre: XIII premio a artigos xornalísticos normalizadores Concello de Carballo 2017 Rexistro Pazo da Cultura, 1.º andar Rúa do Pan, s/n 15100 Carballo Horario do rexistro: de 10.00 a 13.30 horas.5. PRAZO DE PRESENTACIÓN. O prazo de presentación comeza no momento da publicación destas bases no BOP da Coruña e o último día para presentar artigos será o 17 de abril de 2017.6. PREMIO. Outorgarase un único premio de 1.250 euros e a publicación do artigo nos medios colaboradores. Á contía económica do premio aplicaráselle a retención fiscal correspondente. Así mesmo, tamén se poderán seleccionar outros artigos para incluír nunha futura publicación. Estes só se farán públicos e difundirán co permiso previo das súas autoras ou autores.7. XURADO. O xurado, que será presidido polo alcalde ou persoa en quen delegue, estará composto por tres persoas de recoñecida capacidade no ámbito ao que se refire a convocatoria e por un secretario ou secretaria, con voz e sen voto, en representación do Concello de Carballo.8. SELECCIÓN, AVALIACIÓN E ENTREGA DO PREMIO. Para a selección do traballo premiado, o xurado valorará principalmente: – A capacidade de incidencia do artigo no público para favorecer o uso, valoración e/ou prestixio do galego. – A orixinalidade e atracción dos contidos e argumentos, así como do seu tratamento, para promover o uso e prestixio da lingua galega. – A concreción e o encadramento nun tema, ámbito, sector ou situación determinada. – A linguaxe xornalística e o estilo directo e breve. – A clareza expositiva e a calidade lingüística. Ao xurado correspóndelle avaliar e deliberar sobre os traballos presentados e poderá declarar deserto o premio, así como conceder algún accésit –sen dotación económica–, que só se fará público co permiso previo da autora ou autor. A decisión do xurado farase pública no prazo máximo de 25 días contados a partir do seguinte do remate do prazo de entrega de artigos. A entrega do premio terá lugar nun acto público nunha data que se anunciará coa suficiente antelación. O/a autor/a premiado/a comprométese a asistir a este acto. O artigo gañador publicarase a partir desa data nos distintos medios colaboradores.9. BASE FINAL. Os artigos premiados quedarán en propiedade do Concello de Carballo, a quen se lle permite o seu uso e difusión por todos os medios, sen xerar iso ningún tipo de custo económico por dereitos de autoría nin outros conceptos. Para a súa publicación, os artigos poderán ser revisados lingüisticamente. A participación supón a total e plena aceptación destas bases, sobre as que diante de calquera dúbida prevalecerá a opinión do xurado. MEDIOS COLABORADORES QUE PUBLICARÁN O ARTIGO GAÑADOR: – Diario de Bergantiños (diario en papel) – El Correo Gallego (diario en papel e dixital | www.elcorreogallego.es) – Galicia Confidencial (diario dixital | www.galiciaconfidencial. gal) – La Opinión de A Coruña (diario en papel e dixital | www.laopinioncoruna.com) – La Voz de Galicia (diario en papel e dixital | www.lavozdegalicia.es/carballo) – Praza Pública (diario dixital | www.praza. gal) – Que pasa na Costa (diario dixital | www.quepasanacosta. gal) – Sermos Galiza (semanario en papel e diario dixital | www.sermosgaliza. gal) – Tempos Novos (revista mensual | www.temposdixital.com) Carballo, 2 de marzo de 2017. O alcalde D. Evencio Ferrero Rodríguez